Seg tama nniḍen, awal yella-d ɣef usenṭeḍ deg wungal Nayla. Deg tazwara nmeslay-d ɣef usenṭeḍ deg tira akk d umezruy-ines. Ṣṣenf-agi n tira yella-d s tugget deg tallit n 1920 (Dadaisme akk d surralisme). Aṭas n yimura i yesxadmen asenṭeḍ deg tiransen. Brahim Tazaɣart d yiwen deg-sen. Ungal Nayla d win yebna-n ɣef usenṭeḍ acku amaru yaɛreḍ ad d-yesdukkel aṭas n tewsatin: Tullist, tadiwnnit, amezruy, tamedyazt akk d tira tanagalit i yeṭṭfen aḥric ameqqran deg uḍris-a.